ΣΣ Λάτσιο (αθλητικό σωματείο)

Η Σοσιετά Σπορτίβα Λάτσιο (ιταλικά: Società Sportiva Lazio) είναι αθλητικό σωματείο με έδρα τη Ρώμη στο Λάτιο της Ιταλίας. Η Λάτσιο αποτελείται από διάφορα αθλητικά τμήματα, σε σύνολο 49 και συνδεδεμένα τμήματα, τα οποία αριθμούν σήμερα τα 16, ορισμένες εκ των οποίων είναι ποδοβόλεϊ, γκολφ, σέρφινγκ με σανίδα, επιτραπέζιο ποδόσφαιρο, η ένταξη των οποίων πραγματοποιήθηκε το Δεκέμβριο του 2007 με απόφαση του διοικητικού συμβουλίου του σωματείου, υπό την προεδρία του Εμανουέλε Φραντσέσκο Μαρία Εμανουέλε (Emmanuele Francesco Maria Emanuele).Τα αθλήματα της αυτοάμυνας, της ξιφασκίας και του ποδοσφαίρου 8x8 εντάχθηκαν το Δεκέμβριο του 2009, έπειτα από απόφαση της συνεδρίασης του προεδρείου του σωματείου που πραγματοποιήθηκε τον Δεκέμβριο του 2010, ενώ τα βελάκια προστέθηκαν το Δεκέμβριο του 2011, περίοδο κατά την οποία είχε επίσης επιλεγεί ως επίτιμο τμήμα το Ποδόσφαιρο Μάστερ 5. Τον Ιούλιο του 2012 εντάχθηκαν επίσης τα αθλήματα μπιτς σόκερ, καλαθοσφαίριση με καρότσι και σκουός, ενώ το Δεκέμβριο προστέθηκε το μπουράκο. Στο παρελθόν αποτελούσαν μέρος του συλλόγου και άλλα τμήματα, όπως το γυναικείο τμήμα χόκεϊ επί χόρτου.

 Η πρώτη ονομασία του σωματείου ήταν Σοσιετά Ποντίστικα Λάτσιο (Società Podistica Lazio), ενώ μετονομάστηκε το 1925 ως Σοσιετά Σπορτίβα Λάτσιο (Società Sportiva Lazio). Ιδρύθηκε στη Ρώμη στις 9 Ιανουαρίου του 1900 από μια ομάδα εννέα αγοριών με επικεφαλής τον πιο χαρισματικό ανάμεσά τους, τον υπαξιωματικό των Βερσαλλιέρων ονόματι Μπιτζαρέλι Λουίς (Bigiarelli Louis), ο οποίος ήθελε να δημιουργήσει μια ομάδα που θα ήταν προσιτή στους νέους και θα τους μετέδιδε τις ηθικές αξίες του αθλητισμού. 8 νέοι άνθρωποι που μοιράζονταν το όνειρο του Μπιτζαρέλι ήταν ο αδελφός του Τζάκομο και οι φίλοι του Οντοάκρε Αλοίζι, Balestrieri Μπαλεστριέρι, Αλτσέστε Γκριφόνι, Τζούλιο Λεφέβρε, Γκαλιλέο Μάσα, Αλμπέρτο ​​Μεσόνες και Ενρίκο Βενιέρι, στου οποίου τη μνήμη ήταν αφιερωμένο ένα αναμνηστικό πιάτο, το 2000, με τον εορτασμό της εκατονταετηρίδας, στην Piazza della Libertà (Prati), όπου σ' ένα παγκάκι 9 αθλητές από τη Ρώμη αποφάσισαν να ιδρύσουν την Λάτσιο. Ο σύλλογος ιδρύθηκε λίγα χρόνια μετά από την αναγέννηση του Ολυμπιακού πνεύματος, στις αρχές του 1900, σε τέτοιο βαθμό που ο Μπιτζαρέλι και οι άλλοι ιδρυτές επέλεξαν ως χρώματα το λευκό και το γαλάζιο, εμπνευσμένα από τη σημαία της Ελλάδας, της γενέτειρας των Ολυμπιακών Αγώνων, ενώ υιοθετήθηκε ως έμβλημα η Aquila, το ιστορικό σύμβολο της Ρωμαϊκής Αυτοκρατορίας. Στόχος τους ήταν να διαδώσει το άθλημα (τότε ήταν αποκλειστικό προνόμιο των ευγενών) σε όλα τα επίπεδα και σε όλα τα κοινωνικά στρώματα. Το όνομα Λάτσιο επιλέχθηκε καθως το όνομα «Ρομά» χρησιμοποιούνταν ήδη στην πόλη από τη Σοσιετά Τζιμνάστικα Ρόμα (Società Ginnastica Roma). Οι ιδρυτές της αποφάσισαν να επεκτείνουν το σύλλογο στην περιοχή, ως εκ τούτου, επέλεξαν το όνομα «Λάτσιο» εμπνευσμένο από το Latium Vetus, την περιοχή στην οποία χτίστηκε η Ρώμη το 753 π.Χ. Το έμβλημα της Λάτσιο είναι ο Αετός (Aquila), ο οποίος επιλέχθηκε ως σύμβολο εξουσίας, νίκης και ευημερίας. Με τα χρόνια το έμβλημα της Λάτσιο έχει υποστεί αρκετές αλλαγές: το πρώτο πραγματικό επίσημο έμβλημα σχεδιάστηκε το 1912 και απεικονίζει μια ασπίδα με κάθετες ρίγες λευκές και γαλάζιες, οι οποίες στηρίζουν έναν αετό που κρατά με το ράμφος του μία κορδέλα, στην οποία αναγράφεται το όνομα της ομάδας.Λίγες εποχές αργότερα εμφανίζεται στο σύμβολο της Λάτσιο τη λέξη «Roma», το οποίο τροποποιήθηκε κατά τη διάρκεια των δύο δεκαετιών με τη βούληση του καθεστώτος Μουσολίνι. Στο τέλος της δικτατορίας, το έμβλημα των Biancocelesti ανακαινίστηκε με βάση το αρχικό στυλ. Με τη θέσπιση του επαγγελματισμού στο ποδόσφαιρο, το αντίστοιχο τμήμα εξέλιξε το έμβλημα, παρουσιάζοντας από το 1979 έως σήμερα τέσσερις νέες εκδοχές. Ακολουθούν τα τμήματα της Λάτσιο, κύρια, συνδεδεμένα (associate) και επίτιμα (onorario): Τοξοβολία Πολεμικές τέχνες Στίβος Καταδύσεις Αγώνας αυτοκινήτου Μπάντμιντον Μπέιζμπολ, Σόφτμπολ, και Λακρός Καλαθοσφαίριση Καλαθοσφαίριση με αμαξίδιο Μπιλιάρδο Μπόουλινγκ Μπριτζ Ποδόσφαιρο (Ανδρών) Ποδόσφαιρο (Γυναικών) Ποδόσφαιρο σάλας (Ανδρών) Ποδόσφαιρο σάλας (Γυναικών) Κανόε υδατοσφάιριση Ποδηλασία Κωπηλασία Κρίκετ Ιππασία Πεζοπορία Γυμναστική Χόκεϊ επί χόρτου Αμερικάνικο ποδόσφαιρο Αγώνας μοτοσικλέτας Κολύμβηση Χειροσφαίριση Πετοσφαίριση Αγωνιστικό αλεξίπτωτο Ειδικός στίβος Τροχοδρομία Μοντέρνο πένταθλο Αγωνιστικό ψάρεμα Υδατοσφάιριση Πυγμαχία Ράγκμπι γιούνιον Σκάκι Ξιφασκία Σκι Αθλήματα στον πάγο Σκουός Αντισφαίριση Επιτραπέζια αντισφαίριση Σκοποβολή πτέρυγας Τρίαθλο Φλόρμπολ Ιστιοπλοΐα Αγωνιστικές πτήσεις και ψυχαγωγικές δραστηριότητες υπερελαφρών πτήσεων Ποδόσφαιρο άμμου Μπουράκο Ποδόσφαιρο 8x8 Επιτραπέζιο ποδόσφαιρο Γαελικό ποδόσφαιρο Μαζορέτες Αθλητικός χορός Βελάκια Αυτοάμυνα Ποδογκόλφ Ποδοβόλεϊ Γκολφ Αντισφαίριση με κουπί Ποδηλασία εσωτερικού χώρου Κυματοδρομία Ακαδημία εκπαίδευσης Ποδόσφαιρο Μάστερ 5 Επίσημος ιστότοπος